b'\n_START_ARTICLE_\nPEGIDA\n_START_PARAGRAPH_\nPatriotische Europ\xc3\xa4er gegen die Islamisierung des Abendlandes (tysk for \xc2\xabpatriotiske europ\xc3\xa9ere mot islamisering av Aftenlandet (Vesten)), forkortet PEGIDA, PEgIdA eller Pegida, er en tysk politisk bevegelse med base i Dresden. H\xc3\xb8sten 2014 arrangerte PEGIDA innvandrings- og islamkritiske demonstrasjoner i tyske byer p\xc3\xa5 mandager.\n_START_SECTION_\nDemonstrasjoner\n_START_PARAGRAPH_\nDen f\xc3\xb8rste demonstrasjonen fant sted i Dresden i oktober 2014 og samlet da cirka 350 personer. Den fjerde demonstrasjonen 10. november hadde et deltagerantall p\xc3\xa5 1\xc2\xa0700 personer og en uke senere hadde tallet \xc3\xb8kt til 3\xc2\xa0500. Den 24. november kom cirka 5 500 personer til demonstrasjonen i Dresden, den 1. desember omtrent 7\xc2\xa0500, den 8. desember 10\xc2\xa0000 og den 15. desember 15\xc2\xa0000. Demonstrasjonen 22. desember ble den st\xc3\xb8rste til da og samlet 17\xc2\xa0500 deltagere._NEWLINE_Liknende demonstrasjoner \xe2\x80\x93 om enn i mindre skala \xe2\x80\x93 ble avholdt i byer som Bonn, D\xc3\xbcsseldorf og K\xc3\xb6ln.\n_START_SECTION_\nI Norge\n_START_PARAGRAPH_\n12. januar 2015 arrangerte Max Hermansen den f\xc3\xb8rste PEGIDA-marsjen i Oslo, inspirert av Pegida-bevegelsen i Tyskland. Marsjen samlet if\xc3\xb8lge Politiet 190 deltagere.  Mindre PEGIDA-marsjer ble i l\xc3\xb8pet av 2015 ogs\xc3\xa5 arrangert i T\xc3\xb8nsberg, Kristiansand, Stavanger, \xc3\x85lesund, Stj\xc3\xb8rdal og Hamar. Marsjene genererte gjerne st\xc3\xb8rre motdemonstrasjoner. Pegidas aktivitet i Norge d\xc3\xb8de i stor grad ut v\xc3\xa5ren 2015 og fungerer i dag mest som en side p\xc3\xa5 Facebook. Hermansen selv ble utestengt fra Facebook november 2015. Pegida Norge beskriver seg selv som \xc2\xaben protestbevegelse som p\xc3\xa5 humanistisk grunnlag demonstrerer mot muslimsk innvandring og p\xc3\xa5virkningen fra islam\xc2\xbb.'